লিকা রোমান

লিকা রোমান (; জন্ম: ১২ মে, ১৯৮৫) একজন ইউক্রেনীয় মডেল, দাতব্য কর্মী ও সুন্দরী প্রতিযোগিতার খেতাবধারী, যিনি মিস ইউক্রেন ২০০৭ জিতেছিলেন এবং চীনের সানিয়ায় অনুষ্ঠিত মিস ওয়ার্ল্ড ২০০৭- এ ইউক্রেনের প্রতিনিধিত্ব করেছিলেন।

তিনি তার শহরের কিয়েভ স্লাভোনিক বিশ্ববিদ্যালয়ের শাখায় উচ্চশিক্ষার জন্য রাষ্ট্রবিজ্ঞান ও বৈদেশিক সম্পর্ক বিষয়ে পড়াশোনা করেছেন। লিকার বাবা ভিক্টর ছিলেন একজন সঙ্গীতশিল্পী এবং তার মা স্বিতলানা ছিলেন একজন ফ্যাশন নকশাকার। লিকা স্কুলে পড়ার সময় কেশবিন্যাসকারী হিসেবে কাজ করতেন এবং অবসর সময় কাটাতেন নেচে, পিয়ানো বাজিয়ে এবং স্কি করে। 

২০০৭ সালের শীতকালে, তিনি প্রথমবারের মতো মার্কিন যুক্তরাষ্ট্র সফর করেন। তিনি বিভিন্ন টিভি চ্যানেল, রেডিও স্টেশন, সংবাদপত্র এবং ম্যাগাজিন পরিদর্শন করেন। এছাড়াও, তিনি ছাত্র ও সরকারি সংস্থার প্রতিনিধিদের সাথে দেখা করেন এবং অসংখ্য টক-শোতে অংশ নেন।

বর্তমানে, রোমান ইউক্রেনের রাজধানী কিয়েভে থাকেন। তিনি বলেন যে তিনি জীবনের ছন্দ পছন্দ করেন এবং সমস্ত ঘটনার কেন্দ্রবিন্দুতে থাকতে উপভোগ করেন।

 তথ্যসূত্র 

 বহিঃসংযোগ 

 সরকারী ওয়েবসাইট
 সাক্ষাৎকার সংবাদপত্র "স্কোদি" (পদক্ষেপ) #6(95), জুন 2007 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় নারী মডেল
বিষয়শ্রেণী:মিস ওয়ার্ল্ড ২০০৭-এর প্রতিনিধি
বিষয়শ্রেণী:ইউক্রেনীয় খ্রিস্টান
বিষয়শ্রেণী:ইউক্রেনীয় সুন্দরী প্রতিযোগিতা বিজয়ী